钦定古今图书集成/理学汇编/学行典/第194卷 > 高颐
## 钦定古今图书集成/理学汇编/学行典/第194卷 > 高颐

按《福宁州志》：“高颐，字应昌，号正翁，水田人。孝友天性，
亲没，庐墓三年。尝教乡校，少暇辄至墓所拜哭。洪武
闲，举孝廉，上问曰：‘何为孝’？对曰：‘臣父母俱没，结庐守
坟’。又问：‘汝独守耶？与妻子共乎’？对曰：‘臣家至坟五里
许，臣独守耳。妻子在家’。又问：‘汝守坟何为’？对曰：‘臣看
守松柏外，朝夕香灯，春秋祭祀不绝’。又问：‘何为廉’？对”
曰：“读书修身，虽贫，取与不敢苟。”又问：“读何书？”曰：“读经
书，但未明耳。”称旨，授海盐知县。卒于官。